Formål

Formålet med prosedyren er å sikre trygg og sikker etablering og bruk av sprøytepumpen Micrel MP mlh+ for subkutan tilførsel av medikamenter når andre administrasjonsformer ikke er ønskelig eller mulig.

Aktuelt for pasienter som

har problemer med å svelge medikamenter

er plaget med kvalme og oppkast eller har andre gastrointestinale problemer

har plager som er vanskelig å lindre med annen administrasjonsform (for eksempel der pasient trenger kontinuerlig tilførsel av medikament).

Utstyr

Sprøytepumpe Micrel MP mlh+ med bæreveske

6 stk. AAA batterier (skal følge med)

10 ml sprøyte (evt. 20 ml) med luer lock.

Opptrekkskanyler og sprøyter til opptrekk av medikament

Sub-q-sett eller butterfly

Evt. forlengelsesslange 75 cm

Tilsetningslapp

Tegaderm eller annen transparent bandasje

Utstyr til desinfeksjon av hud

Pumpen hentes av pleiepersonell/portør på kompaktlager på Postoperativ seksjon, KSK,

1.etg. syd i Sentralblokken.CADD- og Micrel-pumper; hente, registrere, lån og utlån

Tillaging av medikamentblanding

Gjør følgende ved bruk av aseptisk teknikk:

Bruk 1 ml, 3 ml eller 5 ml sprøyter til å trekke opp de ulike medikamentene. Dette for at ordinert mengde skal bli nøyaktig

Bland medikamentene i aktuell infusjonssprøyte. Dersom ordinert mengde medikament ikke utgjør 10 ml (evt. 20 ml), skal det etterfylles med NaCl 9 mg/ml eller glukose 50 mg/ml, avhengig av hva medikamentene er blandbare med. Bland godt ved å vende sprøyten noen ganger

Opptrekk av riktig medikament i riktig dose til rett pasient i henhold til legens ordinasjon kontrolleres av 2 sykepleiere og signeres i medikamentkurven

Sett rød propp på sprøyten før du legger den i pumpen for å unngå søl

Tilsetningslapp fylles ut og festes på sprøyten (se bilde). Ikke trekk av alt limpapiret, da unngår man at merkelappen fester seg til selve pumpen

Montering av sprøyte og innstilling av pumpe

Montering og justering av sprøyte/pumpe skal alltid gjøres før tilkobling til pasient

Trykk på knappen på stempeldriveren og dra den tilbake slik at den passer lengden på sprøytestempelet

Sett sprøytestempelet inn i stempeldriveren mellom knappen og kanten, og fingergrepene (vingene) inn i den tilhørende spalten. Ved bruk av større sprøyte enn 10 ml er det kun plass til ett av fingergrepene i spalten

Fest sprøyten til pumpen ved hjelp av festestroppen. Sjekk at festestroppen er stram

Koble til Sub-q-sett og evt. forlengelsesslange

Trykk & , og hold tastene nede i 3 sekunder for å slå PÅ pumpen.
Kontroller rett sprøytemerke. Trykk for å bekrefte.
Trykk for å velge den sprøyte-størrelsen som skal brukes. Trykk
Stram mekanisk slakk i pumpen / fyll settet ved å holde inne og
Trykk eller for henholdsvis øke eller minske hastigheten. NB! Pumpen viser to nuller foran kommaet!
Trykk straksog hold inne i 3 sekunder til CAL vises for å bekrefte innstillingen og starte infusjonen.
Stoppe infusjonen: Slå AV pumpen: Trykk & og hold inne i 3 sekunder
For å endre hastighet under infusjonen: Sett inn ny hastighet og trykk straks helt til CAL vises i skjermen
10 ml på 24 timer tilsvarer 00.4 (ml/h) 20 ml på 24 timer tilsvarer 00.8 (ml/h)

Innstillinger av pumpen kontrolleres av to sykepleiere

Innleggelse av subkutan nål

Innstikkstedet vaskes med Klorhexedinsprit 5 mg/ml og nålen stikkes subkutant på abdomen, overarm, lår eller lateralt på bryst (under kragebein)

For urolige pasienter kan området over skulderbladet bak på ryggen også benyttes

Områder som ikke egner seg er ødematøst vev, strålebehandlet eller skadet hud, over beinutspring og områder nær ledd

Dekk innstikksted med gjennomsiktig bandasje og noter dato for innleggelse

Observasjoner

Observer innstikksted daglig. Se etter rødme, hevelse, varmeøkning eller tegn til infiltrat

Nål og innstikksted (evt. forlengelsesslange) skiftes hvert 3. døgn eller ved tegn til irritasjon (Obs. ketamin og cyclizin som kan være vevsirriterende)

Observer innstillinger og om pumpen går ved hver vakt

Rengjøring

Pumpen vaskes med Virkon

Bærevesken vaskes i instrumentvaskemaskin/dekontaminator

Greit å vite:

Vær obs på at sprøyten blir fortere tom når du har fylt Sub-q-settet og slange, og beregnet tid før du må skifte til ny sprøyte blir kortere enn 24 timer

Pumpen må ikke utsettes for vannsøl, ved dusj/bad skal pumpen kobles fra. Sett steril propp både på sprøyte og forlengelsesslange

Ikke ta ut batteriene mens pumpen er påslått, da dette kan skade pumpen

Batteriene lagres i pumpen

Ekstra subkutane injeksjoner skal gies via egen subkutan nål

Pumpe med rød lapp, skal ikke sendes ut av sykehuset. Bestill pumpe fra behandlingshjelpemidler dagen før utreise.

Alarmer

Alarmlyden skrus av ved å trykke Enter

Alarmen fjernes ved å skru av og på pumpen

Vær oppmerksom på at pumpen ikke varsler med alarm før sprøyten er helt tom

Pumpen alarmerer ved okklusjon. (Obs. Dette vil ofte ta ca. 1 time)

Pumpen alarmerer for lavt batterisignal. Trykk en hvilken som helst knapp for å skru av alarmen. Gjenværende batteritid vil være ca. 24 timer

Se bruksanvisning for andre alarmer

Referanser:

Micropump MP mlh+ «Multi sprøyte» Norsk brukermanual

Dickman, A, Schneider J. 2011: The Syringe Driver. Continuous subcutaneous infusions in palliative care. Third edition. Oxford University Press